Levinumaks põhjuseks sõiduki käivitamise ebaõnnestumisel on tühi aku või immobilaiseri probleemid. Talvistes tingimustes on tühi aku sageli vaid tagajärg, sest tegelik põhjus on kuskil mujal. Sellistel juhtudel on sageli probleem halvas kütuses, süüteküünaldes või eelsüüteküünaldes. Kui aku on tühi, siis ei ole alati vaja uut akut osta vaid piisab spetsiaalsete vahendite abil aku jälle täislaadimisest (akulaadija) või boosteri (akutäkk) abil sõiduk käivitada. Miinuskraadid pole akule lihtsalt halvad vaid võivad ka jäädavalt akut vigastada. Nimelt tühjaks saanud aku saab miinuskraadidega väga kergesti ära külmuda ehk jäätuda. Kui aku on jäätunud, siis seda üldjuhul enam kasutada ei saa ja see vajab välja vahetamist. Selle vältimiseks oleks soovitav aku täislaadida iga kuu/kahe tagant. Seda eriti, kui sõidetakse lühikesi vahemaid.